Ντέρμπι Π.Α.Ο.Κ. – Ηρακλή Θεσσαλονίκης

Ως ντέρμπι **Π.Α.Ο.Κ. – Ηρακλής Θεσσαλονίκης** αναφέρεται η αθλητική αναμέτρηση μεταξύ του Π.Α.Ο.Κ. και του Ηρακλή Θεσσαλονίκης κατά κύριο λόγο στο ποδόσφαιρο. Θεωρείται ως ένα από τα 3 κλασικά ντέρμπι της Θεσσαλονίκης με τις 2 ομάδες να είναι εκ των πιο δημοφιλών και επιτυχημένων της πόλης μαζί με τον Άρη Θεσσαλονίκης.

## Ιστορία
### Π.Α.Ο.Κ.
[μικρογραφία|180x180εσ|Το [λογότυπο του Π.Α.Ο.Κ.]]

Όπως είναι ευρέως γνωστό ο Π.Α.Ο.Κ. εκπροσωπεί εκ ιδρύσεως του το προσφυγικό στοιχείο της Θεσσαλονίκης. Η ομάδα ιδρύθηκε μετά την μικρασιατική καταστροφή και την εγκατάσταση πλήθος προσφύγων από την Κωνσταντινούπολη στην Θεσσαλονίκη και συγκεκριμένα στις 20 Απριλίου 1926. Μετά την απορρόφηση της Α.Ε.Κ. Θεσσαλονίκης η ομάδα εγκαταστάθηκε στο Γήπεδο Σιντριβανιού μέχρι τη μετακόμιση του στην οριστική του έδρα το Γήπεδο της Τούμπας στις 6 Σεπτεμβρίου 1959.

Είναι μια από τις 3 ομάδες (μαζί με τον Ολυμπιακό Πειραιώς και τον Παναθηναϊκό) που δεν έχει υποβιβαστεί ποτέ από την Α΄ Εθνική ενώ έχει κατακτήσει 4 Πρωταθλήματα Ελλάδας (1976, 1985, 2019 και 2024) και 8 Κύπελλα Ελλάδας (1972, 1974, 2001, 2003, 2017, 2018, 2019, 2021) και το 2019 πέτυχε το μοναδικό Νταμπλ της ιστορίας του πετυχαίνοντας να κατακτήσει το Πρωτάθλημα Ελλάδας αήττητος με ρεκόρ 26–4–0. Στην Ευρώπη έχει φτάσει 2 φορές έως τα προημιτελικά του Conference League το 2022 και το 2024 ενώ αποτελεί την 2η Ελληνική ομάδα αυτή την στιγμή στην κατάταξη της UEFA καθώς βρίσκεται στην 51 θέση με 37.000 βαθμούς.

### Ηρακλής Θεσσαλονίκης
[μικρογραφία|180x180εσ|Το [λογότυπο του Γ.Σ. Ηρακλής Θεσσαλονίκης]]

Ο Ηρακλής Θεσσαλονίκης που ιδρύθηκε στις 29 Νοεμβρίου 1908 αποτελεί το πρώτο αθλητικό σωματείο που ιδρύθηκε στη Θεσσαλονίκη η οποία ακόμα τότε βρισκόταν υπό Οθωμανική κατοχή. Παραδοσιακά θεωρείτε η ομάδα των "Μπαγιάτηδων" δηλαδή των γηγενών Θεσσαλονικέων. Παρά το γεγονός ότι είναι ο σύλλογος με την περισσότερη ακίνητη περιουσία στην Ελλάδα (Μίκρα και Χορτατζήδες) δεν διαθέτει ιδιόκτητο ποδοσφαιρικό γήπεδο και αγωνίζεται από το 1960 στο Καυταντζόγλειο Εθνικό Στάδιο το οποίο ανήκει στην Ελληνική Ολυμπιακή Επιτροπή.

Η ομάδα ποδοσφαίρου έχει κατακτήσει 1 Κύπελλο Ελλάδας το 1976 και η καλύτερη θέση που έχει λάβει στο Πρωτάθλημα Ελλάδας είναι η 3η την σεζόν 1983–1984 ενώ την φανέλα της ομάδας έχει φορέσει ίσως ο καλύτερος Έλληνας ποδοσφαιριστής στην ιστορία ο Βασίλης Χατζηπαναγής. Ο Ηρακλής Θεσσαλονίκης, αν και δεν έχει υποβιβαστεί ποτέ αγωνιστικά από την Α΄ Εθνική, 3 φορές έχει αποβληθεί από το Πρωτάθλημα Ελλάδας. Συγκεκριμένα, το 1980 για απόπειρα δωροδοκίας στον ποδοσφαιριστή του Π.Α.Ο.Κ. Φιλώτα Πέλλιο και το 2011 καθώς κατηγορήθηκε ότι προσκόμισε πλαστή φορολογική ενημερότητα για να μπορεί να κάνει μεταγραφές. Από τον τελευταίο δε υποβιβασμό του το 2017, που προήλθε ως συνέπεια για την έλλειψη εξασφάλισης άδειας συμμετοχής στο Πρωτάθλημα Ελλάδας λόγο χρεών, δεν έχει καταφέρει να επιστρέψει ακόμα στην Α΄ Εθνική. Αν και έχει φτάσει κοντά δεν έχει καταφέρει να φτάσει σε φάση ομίλων ευρωπαϊκής διοργάνωσης αλλά είναι η μοναδική ομάδα της Θεσσαλονίκης που κατέχει διεθνή τίτλο στο ποδόσφαιρο έστω και αν μιλάμε για το Κύπελλο Βαλκανίων το οποίο κατέκτησε το 1985 κερδίζοντας με 4–1 την Άρτζες Πιτέστι από τη Ρουμανία στον τελικό.

## Αναμετρήσεις
### Οι πρώτες αναμετρήσεις και η πρώτη κοινή διοργάνωση
Η πρώτη επίσημη αναμέτρηση μεταξύ των δύο ομάδων ήταν στις 7 Αυγούστου του 1927, σε αγώνα διαβάθμισης στον οποίο ο 
Π.Α.Ο.Κ. κέρδισε με 0–1 τον Ηρακλή Θεσσαλονίκης, στο γήπεδο του.

Ύστερα, ακολούθησαν οι αναμετρήσεις για το Πρωτάθλημα Ε.Π.Σ. Μακεδονίας 1928. Στις 22 Ιανουαρίου 1928, ο Π.Α.Ο.Κ. κέρδισε με 0–2 τον Ηρακλή Θεσσαλονίκης στον πρώτο αγώνα ο οποίος διεξήχθη στο Γήπεδο του Άρη Θεσσαλονίκης με τον Ηρακλή Θεσσαλονίκης ως τυπικά γηπεδούχο για τον πρώτο γύρο του πρωταθλήματος. Στις 18 Μαρτίου 1928, ο Ηρακλής Θεσσαλονίκης κέρδισε με 0–1 τον Π.Α.Ο.Κ. στον δεύτερο αγώνα ο οποίος διεξήχθη αυτή τη φορά στο Γήπεδο του Ηρακλή Θεσσαλονίκης αλλά με τον Π.Α.Ο.Κ. ως τυπικά γηπεδούχο για τον δεύτερο γύρο του πρωταθλήματος. Η τελικά βαθμολογία βρήκε τον Π.Α.Ο.Κ. 2ο και τον Ηρακλή Θεσσαλονίκης 3ο, αφού 1ος είχε καταταγεί ο Άρης Θεσσαλονίκης.

### Συνολικά Αποτελέσματα
#### [[Ένωση Ποδοσφαιρικών Σωματείων Μακεδονίας|Πρωτάθλημα Ε.Π.Σ. Μακεδονίας]]

#### [[Πρωτάθλημα Ελλάδας ποδοσφαίρου ανδρών|Πανελλήνιο Πρωτάθλημα (1927–1959)]]

#### [[Πρωτάθλημα Ελλάδας ποδοσφαίρου ανδρών|Πρωτάθλημα Ελλάδας (1959–Σήμερα)]]

#### [[Κύπελλο Ελλάδας (ποδόσφαιρο ανδρών)|Κύπελλο Ελλάδας]]

## Στατιστικά επίσημων αγώνων

#### Συνολικά

## Τίτλοι

## Φίλαθλοι
### Σχέσεις μεταξύ των οπαδών
Η αντιπαλότητα μεταξύ των οπαδών των δυο ομάδων εντοπίζετε σε αγωνιστικά αλλά και κοινωνικά θέματα. Ο Ηρακλής Θεσσαλονίκης θεωρείτε εναλλακτική ομάδα και διαχρονικά οι οπαδοί του είχαν μια ιδιαίτερη κουλτούρα και έναν αστικό χαρακτήρα σε αντίθεση με του οπαδούς του Π.Α.Ο.Κ. και την ίδια την ομάδα που θεωρείτε λαϊκή. Περιστατικά όπως ο εξωαγωνιστικός υποβιβασμός του Ηρακλή Θεσσαλονίκης το 1980 λόγο καταγγελίας του ποδοσφαιριστή του Π.Α.Ο.Κ. Φιλώτα Πέλλιου για απόπειρα δωροδοκίας ή η τοποθέτηση προσβλητικού πανό από τους οπαδούς του Ηρακλή Θεσσαλονίκης προς την αποθανούσα μητέρα του ιδιοκτήτη του Π.Α.Ο.Κ., Ιβάν Σαββίδη έχει κατά καιρούς οξύνει την αντιπαλότητα μεταξύ των δύο ομάδων.

### Π.Α.Ο.Κ.
[μικρογραφία|Οπαδοί του [Πανθεσσαλονίκειος Αθλητικός Όμιλος Κωνσταντινουπολιτών|Π.Α.Ο.Κ. στη Θύρα 4.]]

Ο Π.Α.Ο.Κ., ως ο πιο επιτυχημένος σύλλογος της Βόρειας Ελλάδας στα ομαδικά αθλήματα γενικά, και ειδικότερα στο ποδόσφαιρο, και λαμβάνοντας υπόψη την προσφυγική του καταγωγή, προσελκύει σημαντικά τμήματα του πληθυσμού της Μακεδονίας που έχουν ρίζες από την Κωνσταντινούπολη, τον Πόντο και τη Μικρά Ασία, αποτελώντας έτσι τον πλέον λαοφιλή σύλλογο της Βόρειας Ελλάδας και προφανώς πρώτο και στη Θεσσαλονίκη.

Διαθέτει πολλούς συνδέσμους οπαδών σε πολλές πόλεις την Μακεδονίας. Ο πιο γνωστός σύνδεσμος οργανωμένων οπαδών του Π.Α.Ο.Κ. είναι η Θύρα 4 που ιδρύθηκε το 1976 ενώ και στον Π.Α.Ο.Κ. ανήκει και ένας από τους παλαιότερους συνδέσμους οπαδών στην Ευρώπη, Ο Σ.Φ. Π.Α.Ο.Κ. Νεάπολης «Μπέλλος». Άλλοι σύνδεσμοι της ομάδας είναι οι Αμπαλαέα, οι Μακεδόνες και ο Πανελλήνιος Σ.Φ. Π.Α.Ο.Κ. Αθηνών που εκπροσωπεί τους οπαδούς του Δικεφάλου που ζουν στην Αθήνα.

### Ηρακλής Θεσσαλονίκης
[μικρογραφία|Οπαδοί του [Γυμναστικός Σύλλογος Θεσσαλονίκης «ο Ηρακλής»|Γ.Σ. Ηρακλής Θεσσαλονίκης στη Θύρα 10.]]

Ο Ηρακλής Θεσσαλονίκης αποτελεί μια παραδοσιακή ομάδα της πόλης της Θεσσαλονίκης. Εντός της πόλης αριθμεί χιλιάδες φίλους κυρίως στο Κέντρο και σε συνοικίες όπως στις Σαράντα Εκκλησιές και στην Τριανδρία ή ακόμα και σε χωριά του Νομού Θεσσαλονίκης όπως στο Ασβεστοχώρι, στον Τρίλοφο και στο Ανατολικό (Βαλμάδα). Οι φίλαθλοι του κυρίως προέρχονται από παλιούς Θεσσαλονικιούς κατοίκους και αποτελεί πάντα την εναλλακτική ομάδα της πόλης που απομακρύνεται από το δίπολο Π.Α.Ο.Κ. – Άρης Θεσσαλονίκης. 

Ο Ηρακλής Θεσσαλονίκης εκπροσωπείτε στον χώρο του οπαδισμού από την Αυτόνομη Θύρα 10, έναν σύνδεσμο οπαδών του που ιδρύθηκε το 2007 για να εκπροσωπήσει πιο οργανωμένα τα συμφέροντα του Ηρακλή Θεσσαλονίκης τόσο στο οπαδικό κομμάτι όσο και σε θέματα της ίδιας της ομάδας. Υπάρχουν παραρτήματα της Αυτόνομης Θύρας 10 σε διάφορες πόλεις όπως στην Καβάλα, στο Κιλκίς, στις Σέρρες και στη Φλώρινα αλλά και σε χωριά όπως στον Τρίλοφο, στο Ανατολικό (Βαλμάδα) και στη Χαλάστρα. Ανεξάρτητοι σύνδεσμοι που δεν συνδέονται με την Αυτόνομη Θύρα 10 είναι ο Σ.Φ. Ηρακλή Αθηνών και ο Σ.Φ. Ηρακλή Ασβεστοχωρίου ενώ υπάρχει και η Λέσχη Φίλων Ηρακλή που ασχολείται κυρίως με την ανάδειξη της ιστορίας της ομάδας.

## Σημειώσεις


## Πηγές
* 
* 
* 

## Δείτε επίσης
* Ηρακλής Θεσσαλονίκης (ποδόσφαιρο ανδρών)
* Π.Α.Ο.Κ. (ποδόσφαιρο ανδρών)

## Εξωτερικοί σύνδεσμοι
* 
* 

Κατηγορία:Ηρακλής Θεσσαλονίκης (ποδόσφαιρο)
Κατηγορία:ΠΑΟΚ (ποδόσφαιρο)
Κατηγορία:Ποδοσφαιρικά παιχνίδια ελληνικών ομάδων
Κατηγορία:Ποδοσφαιρικά ντέρμπι στην Ελλάδα
Κατηγορία:Αθλητισμός στη Θεσσαλονίκη